
 MARIJAMPOLĖS „ŠALTINIO“ PROGIMNAZIJOS
NEFORMALIOJO ŠVIETIMO MOKYTOJO PAREIGYBĖS APRAŠYMAS


I SKYRIUS
PAREIGYBĖ

1.  Marijampolės „Šaltinio“ progimnazijos (toliau – Progimnazija) neformaliojo ugdymo mokytojo pareigybė priskiriama specialistų pareigybių grupei.
2. Pareigybės lygis – A2. 
3. Neformaliojo ugdymo mokytojas pavaldus Progimnazijos direktoriaus pavaduotojui ugdymui. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM MOKYTOJUI

4. Mokytojas, einantis šias pareigas, turi atitikti šiuos specialius reikalavimus: 
4.1. ne žemesnis kaip aukštasis universitetinis išsilavinimas su bakalauro kvalifikaciniu laipsniu ar  jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
4.2. turėti mokytojo kvalifikaciją; jei nėra įgiję pedagogo kvalifikacijos, privalo būti išklausę pedagoginių psichologinių žinių kursą švietimo, mokslo ir sporto ministro nustatyta tvarka iki darbo mokytoju pradžios, išskyrus mokytojus, turinčius aukštąjį, aukštesnįjį, įgytą iki 2009 metų, specialųjį vidurinį, įgytą iki 1995 metų, išsilavinimą, kurie šiuos kursus privalo išklausyti per metus nuo darbo mokytoju pradžios.
4.3. būti nepriekaištingos reputacijos, kaip ji apibrėžta Lietuvos Respublikos švietimo įstatyme, laikytis Pedagogų etikos kodekso; 
4.4. išmanyti Lietuvos Respublikos darbo kodeksą, Lietuvos Respublikos švietimo įstatymą, progimnazijos nuostatus, progimnazijos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą; 
4.5. gebėti dirbti Microsoft Office programiniu paketu, naudotis kitomis internetinėmis programomis bei elektroniniu paštu arba būti išklausiusiam kompiuterinio raštingumo kursus (programas), atitinkančius Lietuvos Respublikos švietimo ir mokslo ministro patvirtintus reikalavimus mokytojų kompiuterinio raštingumo programoms, turėti skaitmeninio raštingumo gebėjimus - informacijos valdymo, komunikavimo, skaitmeninio turinio kūrimo, saugumo, skaitmeninio mokymo ir mokymosi, skaitmeninio raštingumo problemų sprendimo; 
4.6. taikyti taisyklingos lietuvių kalbos, kalbos vartojimo normų reikalavimus, sklandžiai ir argumentuotai dėstyti mintis žodžiu ir raštu; 
4.7. pasitikrinti sveikatą ir turėti galiojančią Asmens medicininę knygelę; 
4.8. turėti galiojantį privalomųjų higienos įgūdžių ir pirmosios pagalbos mokymų pažymėjimą.
4.9. turėti galiojantį teisėto darbo su vaikais kodą (QR).

III SKYRIUS
ŠIAS PAREIGAS EINANČIO MOKYTOJO FUNKCIJOS

        5. Šias pareigas einantis mokytojas vykdo šias funkcijas: 
        5.1. ugdo mokinius pagal neformaliojo švietimo programą ir jai įgyvendinti Progimnazijos ugdymo planuose numatytas valandas; 
        5.2. kuria neformalaus švietimo programas ir projektus, juos vykdo, rengia informacinę ir ugdymo medžiagą; 
        5.3. užtikrina ugdomų mokinių saugumą neformaliojo švietimo veikloje; 
        5.4. veda neformaliojo švietimo užsiėmimus, vadovaudamasis Progimnazijos direktoriaus patvirtintu neformaliojo švietimo užsiėmimų tvarkaraščiu; 
        5.5. padeda mokiniams tenkinti jų saviraiškos bei saviugdos poreikius, plėtoja pažinimą, atskleidžia ir ugdo jų fizinius, meninius ar kitus gebėjimus, padeda įsisavinti ugdymo turinį, o esant būtinybei – pritaiko pagal vaiko gebėjimus; 
        5.6. skatina mokinius dalyvauti meninėje, konkursinėje veikloje, varžybose, renginiuose ir pan.; 
         5.7. ne rečiau kaip vieną kartą per metus savo veiklos rezultatus pristato Progimnazijos bendruomenei (parodos, koncertai, pasirodymai, konferencijos, edukacijos ir pan.); 
         5.8. tvarko mokinių ugdomosios veiklos apskaitos dokumentus; 
         5.9. bendradarbiauja su kitais Progimnazijos pedagoginiais darbuotojais ir pagalbos mokiniui specialistais; 
         5 .10. analizuoja ir įsivertina savo pedagoginę veiklą; 
         5.11. tobulina profesines kompetencijas; 
         5.12. pagal savo kvalifikacinę kategoriją vykdo metodinę veiklą; 
         5.13. dalyvauja ir teikia pasiūlymus kuriant ir įgyvendinant Progimnazijos strateginį, metinį, ugdymo planus; 
         5.14. pamokų ar pertraukų metu kilus pavojui ar jį paskelbus Progimnazijos, užtikrina mokinių pasišalinimą iš pavojingos vietos į saugią. 
___________________

SUSIPAŽINAU IR SUTINKU

__________  
(data)
_________________________________________________ 
 (parašas)                                              (vardas, pavardė)

